钦定古今图书集成/明伦汇编/家范典/第053卷 > 礼记 > 《曲礼》
## 钦定古今图书集成/明伦汇编/家范典/第053卷 > 礼记 > 《曲礼》

男女不杂坐，不同椸枷，不同巾栉不亲授。

〈陈注〉植者曰楎。横者曰“椸。”枷与架同置衣服之具也。巾以涗洁，栉以理发，此四者皆所以远私亵之嫌。

又

女子许嫁，缨非有大故，不入其门。

〈陈注〉“许嫁则系以缨”，示有所系属也。此与幼所佩香缨不同，大故，大事也。〈大全〉长乐刘氏曰：“《家人》内政，不严以防之于细微之初，不刚以正之于未然之始，则其悔吝不可逭矣。《易》曰：‘闲有家，志未变也’。男女之志，既为情邪之所变，闲禁虽严，求其无咎，而咎可无哉？故夫妇未七十，虽同藏，未有可嫌也。圣人制礼必尔者，以无嫌止有嫌也。用有情之难，正无情之易也，而况于男女未有室家哉？女”子许嫁缨，所以系属其心，以著诚于夫氏，起其孝义也。既许嫁，则有姆教之，处于阃内之别室，男子非有疾忧之故，不入其门也。

姑姊妹女子子已嫁而反，兄弟弗与同席而坐，弗与
同器而食。

〈陈注〉“女子子”，重言“子”者，别于男子也。专言“兄弟”者，远同等之嫌。

又

男女异长，

〈陈注〉“各为伯仲”，示不相干杂之义也

又

女子许嫁，《笄而》字。

〈陈注〉“许嫁则十五而笄，未许嫁则二十而笄”，亦成人之道也，故字之。

又

男女相答拜也。

〈陈注〉男女嫌疑之避，亦多端矣。然拜而相答，所以为礼，岂以行礼为嫌哉！故记者明言之。